IŻ-ŻMIEN Żmien, xi tkun 7: Fewġa li tgħaddi U tbus Ħelu l-ward t'April, Jew bħal riħ li jobrom qawwi Bla tmellis u bla żegħil 9 Xi tkun int, ħajbura ċkejkna Li fis-sema tgħib u ttir 7 jew bħal firxa sewda għaddejja Tbażża' w thedded, ta' sħab kbir 7 Int min ħalqek 7 Fejn tgħix inti 7 Fejn hi d-daħika ta' għajnejk 7 Xi tħoss qalbek7 X'saħfia fihom Il-għeruq li hemm f'idejk 7 Jien ma nafx, ma nistax nifhinek, Isejħulek bl-isem ''Żmien', Qalu : saħħitek Ħadd ma jegħileb, Tgħix kull ħin u kullimkien. —U hekk hu l—smajt leħen jgħidli Bla ma naf dal-leħen mnejn, — Ħajti twila fuq li twila, Saħħiti kbira, u għalxejn Dehen il-bniedem jaħdem għaqli Biex iwaqqa' dak l'għamilt, Xejn ma jmut minn dak li f'qalbi Jien ħabbejt u jiena ħmilt. M'għadhomx sħaħ il-ġrajjiet qodma Ta' tifħir, ta' ħajr, ta' demm 2 Dawk uliedi, jien nissilthom, Tajthom ħajja bla tintemm. Jien niftakar—qisu lbieraħ Għalkemm gerbu eluf ta' snin— Fl-egħrien jgħixu, fl-egħrien jaħdmu, Bla Ibies fuqhom il-bnedmin. Kienu jieklu dak li jsibu, Jiġru, jterrqu lejl u nhar, Jaħidmu, jħaffru, jkissru, jpittru, L-għodda tagħhom tal-fuħħar. Wara jum ta' ħidma sfiqa Kont nar'hom qtajja' defilin, B'qalbhom f'idhom biex jitolbu Ġo l-imqades imdawlin. U mal-mewġ tal-ħajja rajthom F'ħajr u ġieh jogħlew il-ġnus, Nies fil-għoli isem jiksbu, Poplu sħiħ ma' l-art mirfus. Taqlib kbir: id-dinja miexja Għall-afijar kull ħin, kull waqt, Dejjem ridt il-għerf inxerred, Drawwiet qodma nbiddel xtaqt. F'dat-taqlib, f'lejla ta' reżfa, F'nofs ta' lejl, f'għar ċkejken, sieket, Rajt jitwieled il-Bambin. Twieled Alla, sid il-ħlejjaq, U mas-snin il-Kelma ġriet, Dik il-Kelma mqaddsa ti kbira Li bid-dawl id-dinja mliet. Dik il-Kelma qisu b'seħer Darba ġriet f'qoxra ta' qlugħ, Għalkemm qam il-baħar, waslet F'nitfa t'art biex timla r-ruħ Ta' ulied li ntrabtu magħha B'qima, sebħ, w għożża qawwija, Xejn ma ġġarraf dak li nbena Dak in-nhar fir-ruħ maltija. Jien, iż-Żmien, naħkem li għadda, X'qed isir u dak li ġej, Qatt ma nieqaf, miexi dejjem, Ma nixjefix—dejjem għaddej. Naf inżiegħel bħalma ż-żiffa Tbus fil-ġonna l-ward sabiħ, Naf inkisser f'qillti mgħaddab Hekk kif jagħmel l-eħrex rifi. Ngħix fix-xejn, bla Ħadd jarani, Nagħti l-ħajja lit-tfal żgħar, U nar'hom jikbruli f'żgħażagħ, U minn żgħażagħ f'irġiel kbar. Meta l-medda tar-rġulija Timxi aktar 'il quddiem, Ġewwa l-qasam tax-xjuħija Fuq l-uċuh nonqox l-egħliem. Ħajti nqatta' fl-art u s-sema, Sa fuq l-iġbla, ġo l-egħrien; Jekk qatt tilmaħ jibjad xagħrek Għid: 'Għaddej minn fuqi ż-Żmien Ġużi OHETODTI. L-IMĦABBA KBIRA Int li timlieli ħsiebi minn xħin jisbaħ sa ma jidlam. Bik noħlom lejl u nhar. Għax int, għalkemm għajruk fqajjar, għalkemm, qalu, ilbiesek u suritek xejn ma jixbhu lil ta' l-ofi- rajn, fik għandek xi ħaġa li tiġbidni, li ġġenninni, li ġġa- għalni nħobbok. Kif nista' ma nħobbokx jekk int tiegħi kollok kemm int7: Bik jien ninqeda fil-ħajja ta' kull jum, o Lsien Malti. Bik nibqa' ninqeda sa l-aħħar nifs ta' ħajti. Ilqagħha mela, dia l-imħabba li għandha mill-ġmiel tas- sema safi f'xi għodwa ħielwa tar-rebbiegħa; din l-imħabba mogħnija bil-fwieħa tal-ward, mimlija bil-benna tal-għasel: din l-imħabba kbira.